I dag har Arriva halvtimesdrift imellem Viborg og Aarhus H og timedrift på resten af strækningen imellem Viborg og Struer. Derudover har DSB flere daglige afgange med InterCity mod København H og Københavns Lufthavn. Viborg Station har i dag to perroner og to spor og er derudover sammenbygget med Viborg Rutebilstation, hvorved der er tæt forbindelse mellem bus- og togdriften.